text: Forårsmarked uden heste i Løgumkloster
  24 april 2010 kl. 15.29
  Nye regler om heste-pas betyder færre heste på markeder. I dag blev markedssæsonen indledt med forårsmærken i Løgumkloster - 
  men hvor der sidste år var tæt på et hundrede heste på dette marked, var der i år langt mellem hestene.
  Det skyldes sandsynligvis nye regler, der fra nytår kræver, at heste skal registreres.
  Reglerne om et lovpligtigt hestepas, der er trådt i kraft den 1. januar 2010, kan gøre livet surt for hestehandlere på de tradtionsrige markeder.
  De skal ikke kun af med en afgift til kontrol af deres heste på 110 kroner for at sælge den på markedet. De skal også betale de 550 kroner, som hestepasset koster. Tilsammen giver det nogle omkostninger, der kan holde hestene væk fra markederne.
  Reglen er indført for at sikre fødevaresikkerhed, hvis en hest sendes til slagtning, men spiller hestepasset også en vigtig rolle for hestenes velfærd, mener dyreværnsorganisationerne.
  